b'\n_START_ARTICLE_\nJulkisuusperiaate\n_START_PARAGRAPH_\nJulkisuusperiaate tarkoittaa julkisen hallinnon avoimuutta. Esimerkiksi Suomessa viranomaistoiminnan julkisuus on taattu perusoikeutena. Periaatteen nojalla yleiseen p\xc3\xa4\xc3\xa4t\xc3\xb6ksentekoon liittyv\xc3\xa4t kokoukset ja viranomaisten asiakirjat ovat julkisia ja viranomaisella on tiedottamisvelvollisuus oman hallintoalansa asioista._NEWLINE_Tieteess\xc3\xa4 julkisuusperiaate tarkoittaa ajatusta, jonka mukaan kaiken tieteellisen tiedon tulee olla julkisen arvioinnin kohteena. Periaate liittyy ajatukseen tieteen yhteis\xc3\xb6llisyydest\xc3\xa4 ja j\xc3\xa4rjestelm\xc3\xa4llisest\xc3\xa4 ep\xc3\xa4ilyst\xc3\xa4: esitettyj\xc3\xa4 v\xc3\xa4itteit\xc3\xa4 ja tuloksia on arvosteltava ja koeteltava johdonmukaisesti ja havaintoihin perustuen tiedeyhteis\xc3\xb6ss\xc3\xa4.'